ఉదయ్‌లో తెలంగాణ | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Thursday, February 20, 2020 23:19
ఉదయ్‌లో తెలంగాణ
న్యూఢిల్లీ, ఫిబ్రవరి 12: రామగుండంలో ఏర్పాటు చేస్తున్న 4వేల మెగావాట్ల ధర్మల్ విద్యుత్కేంద్రాన్ని 2021నాటికి పూర్తి చేస్తామని కేంద్ర ఇంధన మంత్రి పీయూష్ గోయల్ ప్రకటించారు. శుక్రవారం సిఎం కెసిఆర్‌తో చర్చల అనంతరం మీడియాతో మాట్లాడారు. విద్యుత్ సంస్కరణలు అమలుకు కేంద్రం చేపట్టిన 'ఉదయ్'లో చేరేందుకు కెసిఆర్ అంగీకరించటం పట్ల గోయల్ సంతోషం వ్యక్తం చేశారు. ఉదయ్ అమలుతో లక్షల కోట్ల విద్యుత్ ఆదాతోపాటు వినియోగదారులకు మేలు కలుగుతుందన్నారు. కేంద్ర, రాష్ట్ర అధికారులు త్వరలోనే సమావేశమై ఉదయ్‌ని ఖరారు చేస్తారన్నారు. ప్రధాని సూచించినట్టు కేంద్రం, రాష్ట్రాలు టీం ఇండియాగా పని చేస్తే మేలు కలుగుతుందని, కేంద్రంతో కలిసి పని చేసేందుకు కెసిఆర్ ముందుకొచ్చినందుకు సంతోషమని గోయల్ వ్యాఖ్యానించారు. ఇదిలావుంటే, విభజన చట్టం హామీమేరకు చేపట్టిన రామగుండం ధర్మల్ ప్రాజెక్టుకు సంబంధించి 800 మెగావాట్ల విద్యుదుత్పత్తికి రెండు యూనిట్ల టెండరింగ్ ప్రక్రియ పూర్తి చేశామన్నారు. రెండు యూనిట్ల నిర్మాణం 2020కి పూర్తవుతుందన్నారు. మిగతా 3 యూనిట్ల టెండరింగ్ ప్రక్రియ త్వరగా పూర్తి చేసేందుకు కేంద్రం అంగీకరించిందన్నారు. మూడు యూనిట్ల నిర్మాణాన్ని 2021కి పూర్తిచేసి తెలంగాణ ప్రజలకు 4వేల మెగావాట్ల విద్యుత్ అందించేందుకు కృషి చేస్తామన్నారు. రామగుండం విద్యుత్కేంద్రం నుంచి వచ్చే బూడిద నిర్వహణకు 600 ఎకరాల భూమి వీలైనంత త్వరగా కేటాయిస్తామని కెసిఆర్ హామీ ఇచ్చారన్నారు. తెలంగాణ జెన్కో చేపడుతున్న 1080 మెగావాట్ల విద్యుత్ ప్రాజెక్టుకు అవసరమైన 4 యూనిట్లను బిహెచ్‌ఇఎల్‌కు ఇప్పించేందుకు కేంద్రం అంగీకరించిందన్నారు. బిహెచ్‌ఇఎల్ వద్ద 4 యూనిట్లు సిద్ధంగా ఉన్నాయంటూ, ప్రాజెక్టును మణుగూరు వద్ద ఏర్పాటు చేస్తున్నారన్నారు. 260 మెగావాట్ల విద్యుదుత్పత్తి చేసే 4 యూనిట్లు బిహెచ్‌ఇఎల్ వద్ద సిద్ధంగా ఉన్నాయని గోయల్ వెల్లడించారు. ప్రాజెక్టు రెండేళ్లలో పూర్తవుతుందన్నారు. ప్రాజెక్టుకు కేంద్రం ఆమోద ముద్ర వేయగానే పర్యావరణ అనుమతి కోసం పంపుతామని గోయల్ వివరించారు. తెలంగాణ ప్రభుత్వం పునరుత్పత్తి పథకం కింద 2500 మెగావాట్ల సౌర విద్యుదుత్పత్తికి ప్రతిపాదించిదంటూ, సిఎం కెసిఆర్ కోరితే మరికొన్ని సౌర విద్యుదుత్పత్తి పథకాలను కేటాయించేందుకు కేంద్రం సిద్ధంగా ఉందన్నారు. రాష్ట్ర ప్రభుత్వం బంజరు భూములు చూపిస్తే తెలంగాణకు సౌర పార్కులు ఇస్తామని హామీ ఇచ్చారు. తెలంగాణ ప్రభుత్వం కొత్తగా 5,880 మెగావాట్ల కొత్త ధర్మల్ ప్రాజెక్టులను ఏర్పాటు చేయాలని ప్రతిపాదించటం తనకు సంతోషాన్ని కలిగించిందని చెప్పారు. కొత్త ధర్మల్ ప్రాజెక్టులకు తెలంగాణ ప్రభుత్వం కోల్ లింకేజీ అడిగిందంటూ, కేంద్రం కోల్ లింకేజీ కొత్త విధానాన్ని ఖరారు చేయగానే కెసిఆర్ విజ్ఞప్తిని సానుకూలంగా పరిశీలిస్తామన్నారు. ప్రధాని మోదీ నాయకత్వంలోని ఎన్డీయే ప్రభుత్వం తాడిచెర్ల-1 బొగ్గు బ్లాకును తెలంగాణ జెన్కోకు కేటాయించటం తెలిసిందేనంటూ, ఆ బొగ్గు బ్లాక్‌లో ఉత్పత్తికి కొంత సమయం పడుతుంది కాబట్టి తెలంగాణ ప్రభుత్వం కోరిక మేరకు గ్రిడ్ టాంపరింగ్ లింకేజీ 2.5 మిలియన్ టన్నుల బొగ్గు ఇచ్చేందుకు అంగీకరించామని మంత్రి ప్రకటించారు.
udayilo telamgaana | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Thursday, February 20, 2020 23:19
udayilo telamgaana
newdhilly, fibravari 12: ramagundamlo erpaatu chestunna 4vela megavatla dharmal vidyutkendraanni 2021naatiki puurti chestamani kendra indhana mantri piyush goyal prakatinchaaru. sukravaaram cm kcrn charchala anantaram meediatho matladaru. vidyut samskaranalu amaluku kendram chepattina 'uday'loo cherenduku kcr angeekarinchatam patla goyal santosham vyaktam chesaru. uday amalutho lakshala kotla vidyut aadaatopaatu viniyogadaarulaku melu kalugutundannaru. kendra, rashtra adhikaarulu twaralone samavesamai udayni khararu chestaarannaaru. pradhaani suuchimchinattu kendram, rashtralu teem indiaga pani cheste melu kalugutundani, kendramtho kalisi pani chesenduku kcr mundukochinanduku santoshamani goyal vyaakhyaaninchaaru. idilavunte, vibhajana chattam haameemeraku chepattina ramagundam dharmal praajektuku sambandhinchi 800 megavatla vidyudutpattiki rendu unitla tendering prakriya puurti chesamannaru. rendu unitla nirmaanam 2020ki puurtavutumdannaaru. migata 3 unitla tendering prakriya twaragaa puurti chesenduku kendram angeekarinchindannaaru. moodu unitla nirmaanaanni 2021ki poortichesi telamgaana prajalaku 4vela megavatla vidyut andinchenduku krushi chestaamannaaru. ramagundam vidyutkendram nunchi vache boodida nirvahanaku 600 ekaraala bhoomi veelainanta twaragaa ketayistamani kcr haami ichaarannaaru. telamgaana jenco chepadutunna 1080 megavatla vidyut praajektuku avasaramaina 4 unitlanu biheechieleku ippinchenduku kendram angeekarinchindannaaru. biheacheel vadda 4 unitlu siddamgaa unnaayantuu, praajektunu manuguru vadda erpaatu chestunnarannaru. 260 megavatla vidyudutpatti chese 4 unitlu biheacheel vadda siddamgaa unnaayani goyal velladinchaaru. praajektu rendellalo puurtavutumdannaaru. praajektuku kendram aamoda mudra veyagaane paryaavarana anumati kosam pamputamani goyal vivarinchaaru. telamgaana prabhutvam punarutpatti pathakam kinda 2500 megavatla soura vidyudutpattiki pratipaadinchidantuu, cm kcr korithe marikonni soura vidyudutpatti pathakaalanu ketayinchenduku kendram siddamgaa undannaaru. rashtra prabhutvam banjaru bhoomulu chupiste telangaanaku soura paarkulu istamani haami icharu. telamgaana prabhutvam kottagaa 5,880 megavatla kotta dharmal praajektulanu erpaatu cheyalani pratipaadinchatam tanaku santoshaanni kaliginchindani cheppaaru. kotta dharmal praajektulaku telamgaana prabhutvam kol linkeji adigindantuu, kendram kol linkeji kotta vidhaanaanni khararu cheyagaane kcr vignaptini saanukuulamgaa pariseelistaamannaaru. pradhaani modii naayakatvamloni endeeye prabhutvam tadicherla-1 boggu blaakunu telamgaana jenkoku ketayinchatam telisindenantu, aa boggu blackelo utpattiki kontha samayam padutundi kabatti telamgaana prabhutvam korika meraku grid tampering linkeji 2.5 millian tannula boggu ichenduku angeekarinchaamani mantri prakatinchaaru.